Иван Пейчев
Не искам да се връщам…

chitanka.info

Не искам да се връщам

пак при тебе.

Не искам всяка улица

да бъде

сянка на улици.

Не искам да се връщам

пак при тебе.

Не искам

всеки ъгъл да е сянка

от думите им,

сянката на думи

нестигащи до тебе.

Аз нямам сили

да превърна сенките

в една мечтателна

действителност.

Аз вече нямам сили

да изтръгна от сянката

съзвездията, нашите

съзвездия

и улиците ти

неразрешими

и ъглите,

и думите,

превърнати във сянка

от твоето решение

да бъдеш сянка,

непостижима,

безпощадна сянка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.